Febraro xe el secondo mese de l'ano secondo el calendario gregorian e l'unico che xe longo 28 dì . El vien dopo xenaro e prima de marso e el xe el terso ed ultimo mese de l'inverno ne l'emisfero boreale, de l'istà ne l'emisfero australe. Astrologicamente febraro el intaca col sol in tel'Aquario e el finise col sol nei Pessi, mentre astronomicamente el intaca col Capricorno e el finise co l'Aquario. In alcuni casi xe esistìo anca un 30 febraro: i lo gà introdoto in Svezia inte el 1712 e in Union Soviètega inte el 1930 e 1931. Secondo el De Anni Ratione de Giovanni Sacrobosco el xe stà doparà anca a Roma par alcuni ani a caval tra el I secolo a.C. e il I secolo d.C.